สกู๊ป : ทางออกกฎหมายแรงงานต่างด้าว
วงเสวนาวิชาการกฎหมายแรงงานต่างด้าว ต่างก็เห็นพร้อมตรงกันว่า อยากให้พระราชกำหนดการบริหารจัดการการทำงานของคนต่างด้าวที่กำลังบังคับใช้นี้ถูกไปปฏิบัติอย่างจริงจัง เพราะจะช่วยให้คนเกิดความเกรงกลัวไม่กล้าทำผิดกฎหมาย อีกทั้งช่วยลดแรงงานต่างด้าวผิดกฎหมายที่จะเข้ามาทำงานในอนาคต ติดตามได้จากรายงาน

ที่ผ่านมา รัฐบาลได้พยามพยายามเข้าไปแก้ไขปัญหาแรงงานต่างด้าวอย่างเป็นระบบ ผ่านกลไกการขับเคลื่อนโดยใช้กฎหมาย อย่างพระราชกำหนดการบริหารจัดการการทำงานของคนต่างด้าว พ.ศ.2560 หวังมาช่วยอุดปัญหาระหว่างกฎหมายที่มีอยู่ โดยมีโทษปรับที่สูงถึง 4 แสนบาท หวังทำให้เกิดความเกรงกลัวในการลักลอบเข้าเมืองของแรงงานเถื่อนที่อยู่ในประเทศ และทำให้ปัญหาการค้ามนุษย์ลดลงตามด้วย

วงเสวนาวิชาการ พระราชกำหนดการบริหารจัดการการทำงานของคนต่างด้าว พ.ศ.2560 ในปวงชนชาวไทยได้อะไร ที่จัดขึ้นโดยกระทรวงแรงงาน  ได้ระดมความคิดช่วยกันหาทางออกของการแก้ปัญหาแรงงานต่างด้าว โดยนักวิชาการที่ปรึกษาศูนย์พัฒนาแรงงานและการจัดการ คณะเศรษฐศาสตร์ จุฬาลงกรณ์มหาวิทยาลัย ยอมรับว่า การออกกฎหมายต่างด้าวฉบับนี้ ถือเป็นอีกปัจจัยหนึ่งที่สำคัญ ที่จะทำให้ปัญหาการค้ามนุษย์หมดไปได้ แต่จะต้องบังคับใช้กฎหมายอย่างเด็ดขาดและจริงจัง ซึ่งผลที่ตามมาอาจจะทำให้ไทยได้รับการยอมรับจากนานาอารยะประเทศในทางที่ดีขึ้นกับการแก้ไขปัญหาค้ามนุษย์

ปัจจุบันการพึ่งพาแรงงานต่างด้าว ยังเป็นเรื่องที่มีความจำเป็น ต้องช่วยขับเคลื่อนเศรษฐกิจของประเทศไทยตามยุทธศาสตร์ไทยแลนด์ 4.0  และในอนาคตไทยยังคงมีเมกะโปรเจคที่ต้องเดินหน้าทำเพื่อตอบสนองเรื่องการลงทุนด้านเศรษฐกิจ  พระราชกำหนดการบริหารจัดการการทำงานของคนต่างด้าวฉบับนี้ จึงจำเป็นต้องบังคับให้ให้เกิดความเข้มงวด โดยเฉพาะการเอาผิดจากนายจ้างที่ไม่ยอมทำตามกฎหมาย เพื่อป้องกันการทะลักเข้ามาของแรงงานต่างด้าวที่มากกว่าเดิมในอนาคต

ในอนาคตประเทศไทยจะต้องขยายตัวเป็นจุดศูนย์กลางการลงทุนขนาดใหญ่ ทั้งโครงการระเบียงเศรษฐกิจภาคตะวันออก โครงการก่อสร้างโครงสร้างพื้นฐานของประเทศ ธุรกิจแปรรูปการประมงทางทะเล จำเป็นที่ต้องมีแรงงานต่างด้าวมาช่วยกันขับเคลื่อนประเทศให้เป็นผลสำเร็จ จึงต้องทำให้ทุกอย่างถูกต้องตามกฎหมาย หลีกเลี่ยงปัญหาที่จะเกิดจากแรงงานต่างด้าว

กฎหมายพระราชกำหนดการบริหารจัดการการทำงานของคนต่างด้าว ไม่เพียงแต่จะช่วยแก้ไขปัญหาแรงงานต่างด้าวที่ผิดกฎหมายเท่านั้น ซึ่งเป็นภัยต่อความมั่นคงและเรื่องปัญหาสังคมที่ตามมาในพื้นที่นั้นๆที่ไม่สามารถตรวจสอบสัญชาติคนเหล่านี้ได้เนื่องจากนายจ้างไม่เกรงกลัวต่อกฎหมายที่กำหนดไว้  แต่ยังช่วยให้แรงงานเหล่านี้สามารถมีศักดิ์ศรีและมีความเท่าเทียมกันในสังคมมากขึ้นจากสวัสดิการและสิทธิประโยชน์ต่างที่กำหนดไว้ตามกฎหมาย ไม่ต้องเสี่ยงที่จะเป็นเหยื่อของการค้ามนุษย์ลักลอบนำเข้าแรงงาผิดกฎหมาย